Kuširo Šicugeno nacionalinis parkas
Kuširo Šicugeno nacionalinis parkas (jap. (釧路湿原国立公園 = Kushiro-shitsugen Kokuritsu Kōen) – nacionalinis parkas Japonijoje, Hokaido salos rytinėje dalyje. Parkas įkurtas 1987 m. liepos 31 d. Garsėja pelkių ekosistema. Kuširo Šicugenas (Kuširo pelkės) užima 268,61 km² plotą Kuširo lygumoje. Čia yra didžiausi nendrynų plotai Japonijoje. Kuširo upė (154 km), kuri prasideda Kušaro ežere, vingiuoja beveik per visą parką. 1967 m. pelkės buvo paskelbtos nacionaliniu paminklu, dėl to apribotas jų pasiekimas.